Paġna Abbażi ta' din id-dejta u t-tagħrif addizzjonali mitlub mill-Kummissjoni fl-4 ta' Lulju 2016 u pprovdut mill-awtoritajiet Ġermaniżi fit-18 ta' Awwissu 2016, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ il-Pajjiżi l-Baxxi, hija ta' 90 km. Skart solidu radjuattiv jinħażen temporanjament fuq is-sit qabel ma jintbagħat lejn faċilitajiet ta' trattament jew rimi liċenzjati li jinsabu fil-Ġermanja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu rrilaxxati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir skont il-kriterji stabbiliti fid-Direttiva dwar l-Istandards Bażiċi ta' Sikurezza kif ukoll fid-Direttiva l-ġdida dwar l-Istandards Bażiċi ta' Sikurezza F'każ li jkun hemm skariku mhux ippjanat tal-effluwenti radjuattivi, li jista' jseħħ wara xi inċident tat-tip u tad-daqs meqjus fid-Dejta Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa fir-rigward tal-livelli ta' referenza stabbiliti fid-Direttiva l-ġdida dwar l-Istandards Bażiċi ta' Sikurezza. Bħala konklużjoni, il-Kummissjoni hija tal-opinjoni li l-implimentazzjoni tal-pjan għar-rimi ta' skart radjuattiv fi kwalunkwe għamla, li jirriżulta mid-dekommissjonar u miż-żarmar ta' partijiet mill-impjant tal-enerġija nukleari Unterweser KKU, li jinsab fil-Ġermanja, kemm waqt it-tħaddim normali kif ukoll fil-każ ta' aċċident tat-tip u d-daqs ikkunsidrati fid-Dejta Ġenerali, x'aktarx li ma tirriżultax f'kontaminazzjoni radjuattiva, li tkun sinifikanti mil-lati tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor skont id-dispożizzjonijiet stabbiliti fid-Direttiva dwar l-Istandards Bażiċi ta' Sikurezza kif ukoll fid-Direttiva l-ġdida dwar l-Istandards Bażiċi ta' Sikurezza. Magħmul fi Brussell, is-26 ta' Jannar 2017. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8271. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8056. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta' min iħaddem, Wara li kkunsidra l-listi tal-membri u l-membri supplenti tal-Kumitat ta' Konsulenza dwar is-Sigurtà u s-Saħħa fuq il-Post tax-Xogħol, Il-gvern tas-Slovakkja ppreżenta nomina waħda għal kariga li trid timtela. L-organizzazzjoni ta' min iħaddem BUSINESSEUROPE ppreżentat nomina waħda għal kariga li trid timtela, ADOTTA DIN ID-DEĊIŻJONI: Dawn li ġejjin huma maħtura membru u membru supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta' Novembru 2019: Il-Kunsill għandu jaħtar il-membri u l-membri supplenti li għadhom ma ġewx innominati f'data iktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-23 ta' Jannar 2017. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi ta' kandidati ppreżentati lill-Kunsill mill-Gvernijiet tal-Istati Membri, Il-gvern tal-Portugall ippreżenta nomini oħra għal diversi karigi li jridu jimtlew, ADOTTA DIN ID-DEĊIŻJONI: Dawn li ġejjin huma b'dan maħtura membri u membri supplenti tal-Kumitat Konsultattiv dwar il-Libertà tal-Moviment tal-Ħaddiema għall-perijodu li jintemm fl-24 ta' Settembru 2018: Il-Kunsill għandu jaħtar il-membri u l-membri supplenti li għadhom ma ġewx nominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-23 ta' Jannar 2017. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi tan-nomini għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta' min iħaddem, Il-gvernijiet tal-Italja, tal-Lussemburgu u ta' Malta ppreżentaw aktar nomini għal diversi postijiet li jridu jimtlew. L-organizzazzjoni tal-impjegati KETU u l-organizzazzjoni ta' min iħaddem BUSINESSEUROPE ppreżentaw aktar nomini għal diversi karigi li jridu jimtlew, ADOTTA DIN ID-DEĊIŻJONI: Dawn li ġejjin huma maħtura membri u membri supplenti tal-Bord Governattiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għall-Bulgarija, l-Italja, il-Litwanja, il-Lussemburgu, Malta, l-Awstrija u s-Slovakkja għall-perijodu li jintemm fit-30 ta' Novembru 2019: Il-Kunsill għandu jaħtar il-membri u l-membri supplenti li għadhom ma ġewx innominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-23 ta' Jannar 2017. IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 134(2) tiegħu, Wara li kkunsidra l-opinjoni tal-Kummissjoni Ewropea, Konsegwentement għar-riżenja tas-Sur Frank-Peter WEISS, sar vakanti post ta' membru fil-Kumitat. Għalhekk jenħtieġ li jinħatar membru ġdid għall-bqija tal-mandat tas-Sur Frank-Peter WEISS, ADOTTA DIN ID-DEĊIŻJONI: Is-Sur Uwe STOLL huwa b'dan maħtur membru tal-Kumitat Xjentifiku u Tekniku sal-24 ta' Lulju 2018. Din id-Deċiżjoni għandha tidħol fis-seħħ fil-jum tal-adozzjoni tagħha. Magħmul fi Brussell, it-23 ta' Jannar 2017. Mill-1 ta' Jannar 2017, l-ammont ta' benefiċċju ta' kuljum għandu jkun EUR 136,10. Mill-1 ta' Jannar 2017, l-iskala użata għall-kalkolu ta' rimborżi dovuti abbażi tad-distanza bejn il-post ta' oriġini u l-post ta' sekondar (f'km) hija li ġejja: Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz tad-deċiżjoni tikkostitwixxi prattika miftiehma bejn l-impriżi skont it-tifsira tal-Artikolu 101 tat-TFUE. Il-Kumitat Konsultattiv jaqbel mal-valutazzjoni tal-Kummissjoni fir-rigward tal-prodott u tal-ambitu ġeografiku tal-prattiki miftiehma. Il-Kumitat Konsultattiv jaqbel mal-Kummissjoni li l-impriżi konċernati bl-abbozz ta' deċiżjoni pparteċipaw fi ksur waħdieni u kontinwu li jikkonċerna ċipep tal-ismartcards fil-kuntest tal-Artikolu 101 tat-TFUE. Il-Kumitat Konsultattiv jaqbel mal-Kummissjoni Ewropea li l-prattiċi miftiehma għandhom bħala oġġett li jirrestrinġu l-kompetizzjoni skont it-tifsira tal-Artikolu 101 tat-TFUE. Il-Kumitat Konsultattiv jaqbel mal-Kummissjoni li l-prattiki miftiehma kienu kapaċi jaffetwaw b'mod sinifikanti l-kummerċ bejn l-Istati Membri tal-UE. Il-Kumitat Konsultattiv jaqbel mal-valutazzjoni tal-Kummissjoni dwar id-durata tal-ksur. Il-Kumitat Konsultattiv jaqbel mal-abbozz ta' deċiżjoni tal-Kummissjoni fir-rigward tad-destinatarji tad-deċiżjoni. Il-Kumitat Konsultattiv jaqbel mal-Kummissjoni li għandha tiġi imposta multa fuq id-destinatarji tal-abbozz ta' deċiżjoni. Il-Kumitat Konsultattiv jaqbel mal-Kummissjoni dwar id-determinazzjoni tal-valur tal-bejgħ. Il-Kumitat Konsultattiv jaqbel mal-Kummissjoni dwar il-perjodi li għandhom jitqiesu għall-impożizzjoni tal-multi. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi. Il-Kumitat Konsultattiv jaqbel mal-valutazzjoni tal-Kummissjoni fir-rigward taċ-ċirkostanzi mitiganti applikabbli f'dan il-każ. Il-Kumitat Konsultattiv jaqbel mal-Kummissjoni dwar it-tnaqqis tal-multi msejjes fuq l-Avviż ta' Klemenza tal-2006. Il-Kumitat Konsultattiv jaqbel mal-Kummissjoni dwar ir-tnaqqis fit-tul tal-proċedimenti. Stat Membru ma jaqbilx. Il-Kumitat Konsultattiv jaqbel mal-Kummissjoni dwar l-ammonti finali tal-multi. Fit-18 ta' April 2013, il-Kummissjoni adottat Dikjarazzjoni ta' Oġġezzjonijiet. ("DO"), li ġiet notifikata lil Renesas, Samsung, Philips, Infineon, Hitachi u Melco (flimkien "il-partijiet") fit-22 ta' April 2013. Id-DO allegat li Renesas, Samsung, Philips u Infineon kienu involvew ruħhom fi ksur uniku u kontinwu tal-Artikolu 101 tat-TFUE. Bejn is-26 ta' April u t-3 ta' Mejju 2013, il-partijiet irċevew aċċess għad-dokumenti miktuba fil-fajl permezz ta' CD-ROM kif ukoll aċċess għad-dikjarazzjonijiet orali tal-applikanti għall-immunità u l-klemenza fil-bini tal-Kummissjoni. Jien ma rċevejt l-ebda lmenti dwar dan l-aċċess. Id-DĠ Kompetizzjoni inizjalment ta perjodu ta' tmien ġimgħat għar-risposta għad-DO. Id-DĠ Kompetizzjoni ta estensjoni ta' ġimagħtejn lil Infineon. Jien tajt lil Infineon estensjoni ta' ġimagħtejn oħra billi kienet l-unika parti li ma ħaditx sehem fil-proċedimenti ta' riżolviment u għalhekk kienet inqas informata minn qabel dwar il-każ mill-partijiet l-oħra. Estendejt ukoll b'ġimagħtejn l-iskadenza ta' Philips biex iwieġbu għad-DO, biex nikkumpensa għad-dewmien fit-tweġiba mid-DĠ Kompetizzjoni għal mistoqsija speċifika. Iż-żewġ partijiet ippreżentaw kummenti bil-miktub fit-terminu preskrittiv stabbilit. Id-DĠ Kompetizzjoni bagħat din l-evidenza addizzjonali lill-partijiet l-oħra. Wara lment mingħand Infineon li kienet biss irċeviet l-annessi għall-ittra ta' Samsung tas-6 ta' Settembru 2013, u mhux l-ittra nnifisha, id-DĠ Kompetizzjoni ppubblika ittra tal-fatti lill-partijiet l-oħrajn kollha f'Ottubru 2013. Din l-ittra tal-fatti kien fiha verżjoni mhux kunfidenzjali tal-ittra kollha ta' Samsung tas-6 ta' Settembru 2013 flimkien mal-annessi tagħha, u talbet li jintbagħtu l-kummenti bil-miktub fi żmien ġimagħtejn. Madankollu, f'din is-sitwazzjoni speċifika ta' diskussjonijiet dwar ir-riżolviment li ma tkomplewx u dwar parti ġdida li sussegwentement kienet qed tiddaħħal fil-proċedimenti relatati mal-istess ksur allegat, deher aktar xieraq li Infineon tiġi assimilata ma' parti għall-proċedimenti milli ma' parti terza. Barra minn hekk, Samsung kienet informatni li ma sabet l-ebda oġġezzjoni għad-divulgazzjoni tal-informazzjoni sigrieta. Wara konferma minn Samsung li ma kinitx toġġezzjona għal din id-divulgazzjoni u hekk kif irċieva dikjarazzjoni ta' kunfidenzjalità mingħand Infineon, id-DĠ Kompetizzjoni ddivulga l-informazzjoni sigrieta lil Infineon. Wara t-talba tagħhom, estendejt bi tliet ġimgħat it-terminu preskrittiv għal Philips u Infineon biex iwieġbu għall-ittra ta' fatti. Huma ppreżentaw kummenti bil-miktub fit-terminu preskrittiv stabbilit. Fit-tweġiba tagħha għad-DO, Infineon iddikjarat li l-Kummissjoni kienet kisret id-dritt tagħha għal trattament ugwali billi din tal-aħħar kienet wettqet diskussjonijiet dwar ir-riżolviment mal-partijiet involuti l-oħra għal tmintax-il xahar u qatt ma infurmat lil Infineon dwar l-istat tad-diskussjonijiet jew offriet diskussjonijiet dwar ir-riżolviment. Madankollu, fit-tweġiba tagħha għall-ittra tal-fatti, Infineon stqarret li, billi ngħatat aċċess għall-informazzjoni sigrieta fl-ittra ta' Samsung tas-6 ta' Settembru 2013, issa hija setgħet tifhem li r-raġuni għalfejn hija ma ġietx mistiedna għad-diskussjonijiet dwar ir-riżolviment kienet li l-Kummissjoni inizjalment ma kkunsidratx lil Infineon bħala parti mill-akkordju allegat. Id-divulgazzjoni ta' din l-informazzjoni għalhekk irriżultat li kienet utli biex tħassar il-perċezzjoni ta' Infineon ta' trattament inugwali. Il-partijiet kollha ħadu sehem fis-seduta orali, li saret fl-20 ta' Novembru 2013. Philips u Samsung ma rnexxilhomx iwieġbu mistoqsija waħda partikolari matul is-seduta orali u qablu li jipprovdu t-tweġibiet tagħhom bil-miktub fl-4 ta' Diċembru 2013. Madankollu, huma sussegwentement talbu – u ngħataw – estensjoni sal-11 u t-18 ta' Diċembru 2013 rispettivament. It-tnejn li huma pprovdew it-tweġibiet tagħhom saż-żmien tal-iskadenzi l-ġodda. Jien sussegwentement għaddejt dawn it-tweġibiet lill-parteċipanti kollha fis-seduta orali. It-tweġiba ta' Samsung wasslet għal reazzjoni min-naħa ta' Philips u Infineon, fit-13 u s-16 ta' Jannar 2014 rispettivament. Wara li Philips irreferiet il-kwistjoni lili, jien ikkonkludejt li ma kelli ebda segħat ta' teħid ta' deċiżjoni skont id-Deċiżjoni 2011/695/UE li nilqa' t-talba tagħha. Madankollu, speċjalment billi l-ittra pprovdiet aktar raġunament għalfejn Philips kellha interess li tiddivulga l-ittra tagħha tat-13 ta' Jannar 2014 lill-applikant ta' klemenza fl-eżerċizzju tad-drittijiet tad-difiża tagħha, jien tlabt lid-DĠ Kompetizzjoni biex jivvaluta mill-ġdid it-talba ta' Philips. Permezz ta' ittra tas-6 ta' Mejju 2014, id-DĠ Kompetizzjoni informa lil Philips li huwa ma kellux oġġezzjonijiet aktar kontra Philips li tgħaddi l-ittra tagħha tal-4 ta' April 2014 lill-applikant ta' klemenza, dment li Philips timplimenta arranġamenti xierqa ta' kunfidenzjalità. F'Mejju 2014, l-applikant ta' klemenza indirizza lili nnifsu direttament lid-DĠ Kompetizzjoni, fejn talab aċċess għall-ittra tal-fatti li kienet inbagħtet lil Philips f'Ottubru 2013. Id-DĠ Kompetizzjoni ma laqax it-talba tiegħu fuq il-bażi li l-applikant ta' klemenza ma kienx parti mill-proċedimenti. F'Lulju 2014 l-applikant ta' klemenza rrefera l-kwistjoni lili bis-saħħa tal-Artikolu 7 tad-Deċiżjoni 2011/695/UE. Huwa stqarr li l-fatt li DĠ Kompetizzjoni rrifjuta li jagħtih aċċess għall-ittri tal-fatti u li jismal-fehmiet tiegħu dwar l-ittra tal-fatti ma kienx ġustifikat u li jmur kontra l-prinċipju ġenerali tad-dritt għal seduta ta' smigħ. L-applikant ta' klemenza sostna li dan il-prinċipju ġenerali kien japplika għalih billi miżinterpretazzjoni tas-sottomissjonijiet tiegħu kienet tesponih għal responsabbiltà potenzjali, b'mod partikolari fil-konfront ta' partijiet terzi f'azzjonijiet konsekuttivi ta' ħsarat u fil-konfront tad-destinatarji tad-deċiżjoni tal-Kummissjoni li setgħu jfittxuh bil-qorti jekk ma jikkjarifikax l-informazzjoni ppreżentata minnu li setgħet skorrettament twassal li dawn id-destinatarji jerfgħu r-responsabbiltà huma. Fil-25 ta' Lulju 2014, il-Kummissjoni bagħtet it-tieni ittra tal-fatti lill-partjiet, li fiha tathom terminu preskrittiv ta' ġimgħa biex iwieġbu. Wara t-talba ta' Philips għal estensjoni, id-DĠ Kompetizzjoni taha jumejn ta' xogħol. Fuq il-bażi tal-argumenti tagħha, jien ukoll tajt estensjoni lil Philips biex b'hekk kellha ġimagħtejn b'kollox biex tipprovdi l-kummenti tagħha dwar l-ittra tal-fatti. Il-partijiet kollha wieġbu fit-terminu preskrittiv. Meta ppreżentat it-tweġiba tagħha għall-ittra tal-fatti, Infineon uriet it-tħassib tagħha li l-Kummissjoni ma kienx se jkollha biżżejjed ħin biex tqis is-sottomissjonijiet tagħha kif imiss. Permezz ta' ittra tat-12 ta' Awwissu 2014, id-DĠ Kompetizzjoni wieġeb li l-argumenti kollha li Infineon kienet qajmet bħala reazzjoni għall-ittra tal-fatti kienu tabilħaqq qed jiġu eżaminati bir-reqqa. Skont l-Artikolu 16 tad-Deċiżjoni 2011/695/UE, eżaminajt jekk l-abbozz ta' Deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jesprimu l-fehmiet tagħhom, u wasalt għal konklużjoni pożittiva. B'mod ġenerali, nikkonkludi li l-partijiet kollha rnexxielhom jeżerċitaw b'mod effettiv id-drittijiet proċedurali tagħhom f'dan il-każ. Brussell, it-2 ta' Settembru 2014. Id-Deċiżjoni tistabbilixxi ksur tal-Artikolu 101 TFUE u tal-Artikolu 53 tal-Ftehim ŻEE u timponi multa fuq l-impriżi li ġejjin: Infineon (Infineon Technologies AG), Philips (Koninklijke Philips NV u Philips France SAS), Samsung (Samsung Electronics Co Ltd u Samsung Semiconductor Europe GmbH) u Renesas (Renesas Electronics Corporation u Renesas Electronics Europe Ltd). Renesas hija impriża konġunta ta' Hitachi/Hitachi Ltd) u Mitsubishi (Mitsubishi Electric Corporation). Dawn il-kumpaniji ħadu sehem f'kartell dwar l-iSmart Card Chips. Iċ-Ċipep tal-Ismart Cards (minn hawn 'il quddiem SCC (Smart Card Chips)) jintużaw fid-diversi applikazzjonijiet ta' smart cards bħas-SIM cards għall-mowbajls, karti bankarji, pay cards tat-TV, karti tal-identità, passaporti bijometriċi u karti tat-trasport. Il-każ beda b'applikazzjoni għall-immunità minn Renesas fl-2008. Wara l-ispezzjonijiet, l-impriża li mexxiet in-negozju tal-SCC ta' Philips u Samsung applikat ukoll għall-klemenza u ppreżentat evidenza rilevanti lill-Kummissjoni. Fl-2011, il-Kummissjoni nediet il-proċedimenti u varat proċedura tas-saldu ma' Philips, Renesas u Samsung. Madankollu, id-diskussjonijiet tas-saldu ġew mitmuma fl-2012 u eventwalment, tnedew ukoll proċedimenti kontra Infineon. Intbagħtet Dikjarazzjoni ta' Oġġezzjonijiet lil Renesas (u lill-kumpaniji omm Hitachi u Mitsubishi), Samsung, Philips u Infineon fit-18 ta' April 2013. Il-partijiet irċevew aċċess għall-fajl u ngħataw il-possibbiltà li jiddefendu ruħhom kontra l-opinjoni preliminari tal-Kummissjoni bil-miktub u waqt is-smigħ orali li sar fl-20 ta' Novembru 2013. Id-destinatarji kollha tad-Dikjarazzjoni ta' Oġġezzjonijiet, ipparteċipaw f'din is-seduta ta' smigħ. Il-Kumitat Konsultattiv dwar il-Ftehimiet Restrittivi u l-Pożizzjonijiet Dominanti ħareġ opinjoni favorevoli fl-1 ta' Settembru 2014 u l-Uffiċjal tas-Seduta ħareġ ir-rapport finali tiegħu fit-2 ta' Settembru 2014 u l-Kummissjoni adottat id-Deċiżjoni fit-3 ta' Settembru 2014. Id-Deċiżjoni tikkonċerna kartell bejn l-erba' fornituri ewlenin ta' SCC (Renesas, Samsung, Infineon u Philips) fiż-ŻEE permezz ta' netwerk ta' kuntatti bilaterali li saru bejn l-2003 u l-2005. Fl-isfond tad-dħul fis-suq aggressiv ta' Samsung u Atmel fl-2003 u tal-pressjoni tal-prezzijiet miż-żewġ klijenti prinċipali u Axalto u Gemplus, il-fornituri tal-Ismart Cards f'kompetizzjoni għażlu li jiftiehmu u jikkoordinaw l-imġiba tagħhom fis-suq. L-erba' kumpaniji bilateralment iddiskutew il-prezzijiet u l-komponenti ta' pprezzar minn qabel, bħalma huma l-produzzjoni, il-kapaċità u l-użu tal-kapaċità, l-imġiba futura tas-suq, kif ukoll in-negozjar ta' kuntratti fil-konfront ta' klijenti komuni u skambjaw informazzjoni kompetittivament sensittiva. Il-kartell kien jeżisti bejn l-24 ta' Settembru 2003 u t-8 ta' Settembru 2005, iżda d-durata individwali ta' kull parti tista' tkun iqsar minħabba dħul aktar tard jew ħruġ aktar kmieni minn dan in-netwerk ta' kuntatti bilaterali. Id-durata tal-ksur fl-abbozz ta' Deċiżjoni huwa ta' 23 xahar għal Renesas u Samsung, 18-il xahar għal Infineon u 11-il xahar għal Philips. Kull destinatarju jinżamm responsabbli skont l-involviment proprju tiegħu fil-kuntatti u l-arranġamenti antikompetittivi, jiġifieri jew bħala parteċipant dirett, jew, fil-każ ta' kumpanija omm, minħabba li l-imġiba tas-sussidjarja hija attribwita lill-kumpanija omm billi din tal-aħħar eżerċitat influwenza deċiżiva fuq il-kondotta tas-sussidjarji matul il-perjodu tal-ksur. Id-Deċiżjoni hija indirizzata lill-impriżi u lill-entitajiet li ġejjin u għad-durata individwali li ġejja: Infineon (Infineon Technologies AG) mill-24 ta' Settembru 2003 sal-31 ta' Marzu 2005, għall-koordinazzjoni tagħha ma' Samsung u Renesas; Philips (Koninklijke Philips NV u Philips France SAS) mis-26 ta' Settembru 2003 sad-9 ta' Settembru 2004; Renesas (Renesas Electronics Corporation, Renesas Electronics Europe Limited u Hitachi, Ltd u Mitsubishi Electric Corporation) mis-7 ta' Ottubru 2003 sat-8 ta' Settembru 2005; Samsung (Samsung Electronics Co., Ltd u Samsung Semiconductor Europe GmbH) mill-24 ta' Settembru 2003 sat-8 ta' Settembru 2005. Id-Deċiżjoni tistabbilixxi li Renesas, Samsung, Infineon u Philips ipparteċipaw fi ksur uniku u kontinwu tal-Artikolu 101 tat-TFUE u l-Artikolu 53 tal-Ftehim ŻEE. Il-ksur jikkonċerna n-negozju tal-SCC (kemm iċ-ċipep SIM kif ukoll dawk li mhumiex SIM) fiż-żona kollha taż-ŻEE. Il-partijiet kellhom għan uniku li jillimitaw u jikkontrollaw l-impatt tad-dħul aggressiv ta' Samsung fis-suq u l-pressjoni 'l isfel fil-prezzijiet miż-żewġ klijenti ewlenin. Il-partijiet adottaw ukoll mudell komuni ta' mġiba (l-istess tip ta' skambji, l-istess individwi involuti u t-twaqqit tal-kuntatti spjegati miċ-ċiklu kummerċjali u mill-preżenza ta' Samsung fl-Ewropa). Għal dawn ir-raġunijiet, għalkemm il-ksur kien jikkonsisti f'kuntatti bilaterali bejn il-partijiet, dawn il-kuntatti jikkostitwixxu ksur uniku u kontinwu. Il-Kummissjoni tqis li d-dokumenti pprovduti mid-diversi impriżi li talbu l-klemenza għandhom biżżejjed valur probatorju suffiċjenti, iżda ddeċidiet li ma tagħmilx użu minn dokument wieħed ipprovdut minn Samsung fi stadju relattivament tard billi t-traduzzjoni ġiet miżjuda ma' dan id-dokument u ċ-ċirkostanzi ta' din il-bidla ma setgħux jiġu spjegati b'mod suffiċjenti. Fil-kalkolu tal-multi li għandhom jiġu imposti, id-Deċiżjoni tapplika l-Linji Gwida dwar il-Multi tal-2006 kif ukoll id-dispożizzjonijiet tal-Avviż ta' Klemenza tal-2006. L-ammont bażiku tal-multi huwa stabbilit bħala proporzjon tal-valur ta' bejgħ tal-impriża ta' prodotti jew servizzi relatati direttament jew indirettament mal-ksur, fis-settur ġeografiku kkonċernat rilevanti, u skont id-durata tal-parteċipazzjoni individwali. Proporzjon ieħor tal-valur ta' bejgħ rilevanti jiżdied sabiex jiskoraġġixxi lill-impriżi milli saħansitra jipparteċipaw fl-imġiba tal-kartell. Ma hemm l-ebda ċirkustanza aggravanti, iżda hemm divrenzjar fil-livell tal-involviment tal-partijiet individwali fil-ksur li huwa rikonoxxut fil-livell tal-multi individwali. Infineon ingħatat tnaqqis fl-ammont tal-multa minħabba ċirkustanzi mitiganti. Barra minn hekk, il-partijiet kollha jirċievu tnaqqis tal-ammont tal-multa għat-tul tal-proċedura, li damet sitt snin u nofs. Qed jiġi impost multiplikatur ta' deterrenza fuq Hitachi, Mitsubishi u Samsung, billi dawn l-impriżi għandhom dħul partikolarment għoli, apparti l-bejgħ ta' prodotti u servizzi marbuta mal-ksur. Għall-kooperazzjoni tagħhom abbażi tal-Avviż ta' Klemenza tal-2006, id-Deċiżjoni tagħti lil Renesas immunità mill-multi u tnaqqis ta' 30 % lil Samsung. Il-multi imposti skont l-Artikolu 23(2) tar-Regolament (KE) Nru 1/2003 huma kif ġej: Hitachi, Ltd, biss (fid-dawl tal-multiplikatur ta' deterrenza applikat): EUR 0; Mitsubishi Electric Corporation, biss (fid-dawl tal-multiplikatur ta' deterrenza applikat): EUR 0; L-attivitajiet kummerċjali tal-impriżi kkonċernati huma: HPS hija ditta ta' investiment internazzjonali li tiffoka fuq akkwiżizzjonijiet u finanzjament strateġiku jew ta' rikapitalizzazzjoni ta' kumpaniji li jitolbu assistenza finanzjarja. Hija tikkontrolla l-kumpaniji b'portafoll f'għadd ta' setturi, fosthom broker wieħed tal-assigurazzjoni Ingliż. MDP hija ditta tal-investimenti tal-ekwità privata li tiffoka fuq xiri ta' kumpaniji mill-maniġment, finanzjament għat-tkabbir, finanzjament għal rikapitalizzazzjoni u akkwiżizzjonijiet. Hija tikkontrolla l-kumpaniji b'portafoll f'għadd ta' setturi, fosthom żewġ brokers tal-assigurazzjoni Ingliżi u pjattaforma tal-broking tal-assigurazzjoni. NFP hija broker tal-assigurazzjoni Amerikana. L-uniċi attivitajiet tagħha fiż-ŻEE huma dawk ta' żewġ sussidjarji, Linkfield Corporate Solutions Ltd u Mackenzie Taylor Benefits Consultants Ltd, li t-tnejn huma brokers tal-assigurazzjoni, attivi biss fir-Renju Unit. Il-Kummissjoni tistieden lil terzi persuni interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8345 — HPS/MDP/NFP, fl-indirizz li ġej: Tech Data u Avnet TS, wieħed miż-żewġ gruppi operattivi ta' Avnet, Inc., huma t-tnejn distributuri ta' prodotti tat-teknoloġija tal-informatika. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtuha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir- referenza M.8248 — Tech Data/Avnet Technology Solutions, fl-indirizz li jmiss: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8366 — SCA/BSN, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8315 — Siemens/Mentor Graphics, fl-indirizz li ġej: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtilha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8239 — NKT Holding A/S/ABB High Voltage Cable Business, f'dan l-indirizz:
Extracted from C_027_2017.html